# Беоулф (поема)

### от Уикипедия, свободната енциклопедия

  Вижте пояснителната страница за други значения на Беоулф.

„Беоулф“ (англ. Beowulf; още — „Песен за Беоулф“) е поема на англосаксонския героичен епос. Поемата е сложна сплав от фолклорни, митологични и исторически елементи. Борбата с чудовище, един от акцентите в поемата, може да се срещне в почни всички митологии, пътуванията на героя наподобяват мотиви от вълшебните приказки, а героичният патос и трагическия финал разкриват класически черти на героичният епос, имащи историческа основа. В този древен паметник са упоменати събития и личности, които са съществували реално — например крал Хигелак.

## [редактиране] Произход и история на творбата

Най-ранните датировки на текста се отнасят към VI — нач. VIII в., а първите преписи съществуват от VII — IX в. Единственият ръкопис по който е известна творбата се датира ок. 1000 г. „Беоулф“ се състои от 3182 стиха в традиционен старогермански стил — характерна е алитерацията на началните звукове в думите под ударение и разчленението от цезура (вж. Версификация).

## [редактиране] Сюжет на поемата

Началото на действието се развива на територията на Дания, управлявана от крал Хродгар (Hrothgar) от рода на Скилдингите. След успешни войни със съседите си той решава да увековечи своето управление и построява величествена зала за пиршества. Когато започват веселбите в нея обаче, шумът достига до леговището на чудовището Грендел (Grendel), живеещо в близките блата. Чудовището напада замъка и отвлича в леговището си 30 от войните на Хродгар. Ужасът сменя веселието, но не за дълго - кралят вдига ново пиршество. И Грендел убива още войни. Чудовището започва да посещава замъка всяка нощ, вземайки все нови и нови жертви.

Скоро слухът за страшното бедствие достига до земите на гаутите (Южна Швеция), където управлява крал Хигелак (Hygelac). Най-прославеният от неговите войни — Беоулф заявява, че иска да помогне на крал Хродгар и да се пребори с чудовището. Въпреки всички опити да го разубедят Беоулф снаражава кораб, избира 14 изтъкнати войни от своята дружина и отплава към Дания. След пристигането си там те се срещат с Вулфгар - един от приближените на крал Хродгар - който ги приветства и поканва на пир. Беоулф казва на краля, че е дошъл да го избави от напастта и го помолва, ако при борбата с чудовището умре, да върнат в родината му неговата броня - тази броня, както проличава по-късно е вълшебна. Хродгар благодари на Беоулф за готовността да му помогне и подробно разказва, как Грендел се е появил в неговата зала и колко от воините му е убил. След това го поканва на богато пиршество. Много от датчаните започват да гледат със завист новодошлите и един от тях, Унферт (Unferth), дори се осмелявада да се обърне с дръзка реч към Беоулф. Героят успява да го укроти с мъдростта и смелостта си. След пира Беоулф залоства вратата на залата, сваля доспехите си и остава съвсем без оръжие. Той знае, че в битката с Грендел не може да му помогне никакво оръжие и трябва да се надява само на собствените си сили.

В полунощ звярът се появява - той разкъсва един от войниците, но Беоулф успява да го хване за лапите. Започва страховита битка, при която войнът откъсва крайниците на чудовището. Грендел избягва и по-късно издъхва в своето блато.

На сутринта Беоулф разказва за битката и победата си. Крал Хродгар даво ново богато угощение, на което на Беоулф и другарите му са поднесени богати дарове. Ала през нощта идва нова беда - чудовищната майка на Грендел се появява в залата, за да отмъсти за сина си. Тя отмъква Ескер - любимият съветник на Хродгар. На следващият ден краля обещава още по-богати дарове на Беоулф и със сълзи на очите го убеждава да слезне в блатото - място, където не е стъпвал човешки крак.

Дружината, възглавявана от Беоулф и самия крал навлиза в блатото и проследява кървавата диря. В края на блатото те откриват главата на Ескер. Водата е пълна с морски чудовища, едно от които Беоулф убива със стрела. Героят помолва Хродгар, да предаде даровете на крал Хигелак, ако му е съдено да загине и след това вземайки древен знаменит меч се хвърля във водата. Цял ден Беоулф е нападан от чудовища, но те не могат да му навредят, заради непробиваемите доспехи. Накрая героя достига дъното, където след нова битка успява да обезглави майката на Грендел, но не успява да измъкне меча си от туловището и. Чакащте на брега са почти отчаяли се, когато Беоулф се появява от кървавите води, носейки главата на чудовището.

Следва ново пиршество, а на следващият ден гаутите се отправят към дома си, щедро надарени от крал Хродгар.

Изминават много години. Крал Хигелак и неговия син падат в битка и на престола се възцарява Беоулф.

## [редактиране] Външни препратки

- Пълният текст на англ, превод на руски; кратък преразказ

Взето от „http://bg.wikipedia.org../../../%D0%B1/%D0%B5/%D0%BE/%D0%91%D0%B5%D0%BE%D1%83%D0%BB%D1%84_%28%D0%BF%D0%BE%D0%B5%D0%BC%D0%B0%29.html“.

Категории: Легенди | Епоси

##### Views

- Статия
- Беседа
- Текуща версия

##### Търсене

##### На други езици

- Беларуская
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Frysk
- Galego
- עברית
- Ido
- Italiano
- 日本語
- Limburgs
- Lietuvių
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Српски / Srpski
- Svenska
- 中文